
   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ







ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 320/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.

ΘΕΜΑ 13ο : Απόφαση Δ.Ε. για έγκριση υποβολής πρότασης χρηματοδότησης στο χρηματοδοτικό πρόγραμμα του Πράσινου Ταμείου του Υπουργείου Περιβάλλοντος & Ενέργειας με τίτλο “ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ 2026”, στον Άξονα Προτεραιότητας 1 (Α.Π.1) “Δράσεις Περιβαλλοντικού Ισοζυγίου”, στο πλαίσιο της πρόσκλησης με κωδικό “Σ.Α.Α. 2026”, για την υλοποίηση της πράξης “Εκπόνηση Σχεδίου Αστικής Ανθεκτικότητας (Σ.Α.Α.) του Δήμου Λευκάδας”
                                            Εισηγητής: Δρ. Ξενοφών Βεργίνης, Δήμαρχος Πρόεδρος Δ.Ε.

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, πήρε τον λόγο  και έθεσε υπόψη των μελών της Επιτροπής, τα εξής: 
Η πρόσκληση με κωδικό Σ.Α.Α. 2026-και αριθμ. πρωτ. 5431/13-7-2026(ΑΔΑ: 9ΠΒΑ46Ψ844-ΔΨ8) του Πράσινου Ταμείου του Υπουργείου Περιβάλλοντος και Ενέργειας, προσκαλεί τους Δήμους της χώρας, να υποβάλλουν προτάσεις στον Άξονα Προτεραιότητας 1 (Α.Π. ) «Δράσεις περιβαλλοντικού ισοζυγίου»σε συνάρτηση των πληθυσμιακών στοιχείων του κάθε Δήμου (της τελευταίας απογραφής της ΕΛΣΤΑΤ 2021).

Σύμφωνα με την παρ. 1 του άρθρου 45 του ν. 5106/2024 (Α΄ 63), όπως τροποποιήθηκε με την παρ. 1 του άρθρου 88 του ν. 5299/2026 (Α΄ 67), υφίσταται υποχρέωση σύνταξης Σχεδίων Αστικής Ανθεκτικότητας από τους Ο.Τ.Α., με καταληκτική ημερομηνία την 31-12-2027. Οι προδιαγραφές και τεχνικές οδηγίες καθορίζονται στην υπ’ αριθ. ΥΠΕΝ/ΓΓΧΣΑΠ/48957/10/30-04-2026 απόφαση του Υφυπουργού Περιβάλλοντος και Ενέργειας (Β΄ 2506).

Η ηλεκτρονική υποβολή των προτάσεων πραγματοποιείται από 20-7-2026 έως 31-12-2026, με άμεση αξιολόγηση και σειρά προτεραιότητας εισερχομένου. Δυνητικοί δικαιούχοι είναι όλοι οι Ο.Τ.Α. Α΄ βαθμού, με δυνατότητα υποβολής μίας (1) πρότασης ανά Δήμο. Σύμφωνα με το Παράρτημα 1 του Οδηγού Διαχείρισης, το ανώτατο ποσό χρηματοδότησης για τον Δήμο Λευκάδας ανέρχεται σε 33.000,00 € πλέον Φ.Π.Α., ήτοι 40.920,00 € συμπεριλαμβανομένου Φ.Π.Α. 24%.

Ο Δήμος Λευκάδας προτίθεται να υποβάλει πρόταση χρηματοδότησης για την πράξη «Εκπόνηση Σχεδίου Αστικής Ανθεκτικότητας (Σ.Α.Α.) του Δήμου Λευκάδας», συνολικού προϋπολογισμού 40.920,00 € με Φ.Π.Α.

Τα Σχέδια Αστικής Ανθεκτικότητας αποτελούν στρατηγικά εργαλεία διάγνωσης του βαθμού ανθεκτικότητας των οικισμών, προσδιορισμού προτεραιοτήτων πολιτικής, διατομεακών συνεργασιών και κατάρτισης συνεκτικού πλαισίου χωρικών, τομεακών και θεσμικών παρεμβάσεων. Στόχος τους είναι η αντιμετώπιση υφιστάμενων και μελλοντικών προκλήσεων, όπως η κλιματική αλλαγή, οι φυσικοί κίνδυνοι, οι προβληματικές υποδομές, η μικροκλιματική υποβάθμιση, η ενεργειακή ανεπάρκεια και ζητήματα κοινωνικής συνοχής. Οι προτεινόμενες δράσεις αποβλέπουν, μεταξύ άλλων, στη βελτίωση του μικροκλίματος, στη συγκράτηση των όμβριων υδάτων, στην εξοικονόμηση πόρων, στην αναβάθμιση της ποιότητας ζωής και της υγείας των πολιτών, με έμφαση στις ευάλωτες ομάδες, καθώς και στη διευκόλυνση των δράσεων πολιτικής προστασίας.

Για την κατάρτιση του Σ.Α.Α. συντάσσεται «Φάκελος Σ.Α.Α.» που περιλαμβάνει τα Κεφάλαια Α-Δ, όπως ορίζονται στις τεχνικές προδιαγραφές της υπ’ αριθ. ΥΠΕΝ/ΓΓΧΣΑΠ/48957/10/30-04-2026 απόφασης, με ανάλυση υφιστάμενης κατάστασης, εκτίμηση επικινδυνότητας και τρωτότητας, υπολογισμό δεικτών, προτεραιότητες πολιτικής, σχέδιο χωρικών παρεμβάσεων, πρόγραμμα δράσης, χρονοδιάγραμμα, προϋπολογισμό και παραγωγή χαρτών σε αρχεία shapefile.

Μετά την ολοκλήρωση, το Σ.Α.Α. εγκρίνεται από τη Δημοτική Επιτροπή και τη Διεύθυνση Μελετών και Έργων Αστικών Αναπλάσεων του ΥΠΕΝ. Η χρηματοδότηση καταβάλλεται άπαξ, μετά την ολοκλήρωση των εγκρίσεων και την υποβολή των απαιτούμενων δικαιολογητικών στο Πράσινο Ταμείο.
Έχοντας υπόψη:

1.
Τις διατάξεις του ν.3852/2010 (ΦΕΚ Α' 87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α/7-6-2010)

2.
Τις διατάξεις του ν.3463/2006 (ΦΕΚ Α' 114) «Κώδικας Δήμων και Κοινοτήτων»,

3.
Τις διατάξεις του ν.4412/2016 (ΦΕΚ 147/τ.Α 2016) περί Δημοσίων συμβάσεων Έργων προμηθειών και Υπηρεσιών (προσαρμογή στις οδηγίες 2014/24/ΕΕ & 2014/25/ΕΕ), όπως ισχύει

4.
Τις διατάξεις του ν.4555/2018 (ΦΕΚ 133/τ.Α 2018) «Μεταρρύθμιση του θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας Ενίσχυση της Συμμετοχής Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] » όπως ισχύει

5.
Τις διατάξεις της παρ.2 του αρθ.17 του ν.4674/2020 ΦΕΚ 4674/2020) με τις οποίες τροποποιείται το η παρ. 1 του αρθ.72 του ν.3852 αναφορικά με την ρύθμιση των αρμοδιοτήτων της οικονομικής επιτροπής, η οποία αποφασίζει εφεξής για την υποβολή προτάσεων χρηματοδότησης ή επιχορήγησης δράσεων, προγραμμάτων και αντίστοιχων έργων από εθνικούς πόρους ή/και πόρους της Ευρωπαϊκής Ένωσης ή/και οπουδήποτε αλλού
6.
Την με αριθμ. πρωτ. 5431/13-7-2026 (ΑΔΑ: 9ΠΒΑ46Ψ844-ΔΨ8) πρόσκληση  του Πράσινου Ταμείου του Υπουργείου Περιβάλλοντος και Ενέργειας
Εισηγούμαστε

1. την έγκριση της υποβολής πρότασης χρηματοδότησης της Πράξης στο Πράσινο Ταμείο, στο πλαίσιο της Πρόσκλησης με κωδικό «Σ.Α.Α. 2026» (ΑΠ 5431/13.07.2026) του Άξονα Προτεραιότητας 1 «Δράσεις Περιβαλλοντικού Ισοζυγίου» του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ 2026», για τη χρηματοδότηση της υπηρεσίας «Εκπόνηση Σχεδίου Αστικής Ανθεκτικότητας (Σ.Α.Α.) του Δήμου Λευκάδας»προϋπολογισμού 40.920,00 € συμπεριλαμβανομένου Φ.Π.Α. 24%.
2. την αποδοχή των όρων χρηματοδότησης όπως αυτές ορίζονται στη σχετική Πρόσκληση και στα συνοδά αρχεία της.
3. την εξουσιοδότηση του Δήμαρχου Λευκάδας προκειμένου να προβεί σε όλες τις περαιτέρω ενέργειες, ώστε να υποβληθεί η πρόταση χρηματοδότησης, σύμφωνα με την αριθμ. 5431/13-7-2026 πρόσκληση του Πράσινου Ταμείου του Υπουργείου Περιβάλλοντος και Ενέργειας.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  των άρθρων 139 έως 147 του Ν. 5314/2026
· τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ

1.την έγκριση της υποβολής πρότασης χρηματοδότησης της Πράξης στο Πράσινο Ταμείο, στο πλαίσιο της Πρόσκλησης με κωδικό «Σ.Α.Α. 2026» (ΑΠ 5431/13.07.2026) του Άξονα Προτεραιότητας 1 «Δράσεις Περιβαλλοντικού Ισοζυγίου» του Χρηματοδοτικού Προγράμματος «ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ 2026», για τη χρηματοδότηση της υπηρεσίας «Εκπόνηση Σχεδίου Αστικής Ανθεκτικότητας (Σ.Α.Α.) του Δήμου Λευκάδας»προϋπολογισμού 40.920,00 € συμπεριλαμβανομένου Φ.Π.Α. 24%.
2.την αποδοχή των όρων χρηματοδότησης όπως αυτές ορίζονται στη σχετική Πρόσκληση και στα συνοδά αρχεία της.
3.την εξουσιοδότηση του Δήμαρχου Λευκάδας προκειμένου να προβεί σε όλες τις περαιτέρω ενέργειες, ώστε να υποβληθεί η πρόταση χρηματοδότησης, σύμφωνα με την αριθμ. 5431/13-7-2026 πρόσκληση του Πράσινου Ταμείου του Υπουργείου Περιβάλλοντος και Ενέργειας.

                 
Η απόφαση αυτή πήρε αύξοντα αριθμό: 320/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26

